– ފުރަތަމަ ޤަރާރަކީ : މުޝްރިކުންނަށް އޮޅުވައިލެއްވުމަށް ޓަކައި، އަދި ރަސޫލާއަށާއި އަބޫބަކްރުގެފާނަށް މައްކާއިން ނުކުމެ ވަޑައިގެން ޘައުރު ފަރުބަދައާ ހަމައަށް ވަޑައި ގެންނެވެންދެން މުޝްރިކުން އަވަދިނެތިކޮށް ފާރަލުމުގައި މަޝްޣޫލުކޮށް ބައި ތިއްބުމަށް ޓަކައި ރަސޫލާ ޞައްލަﷲ ޢަލައިހި ވަސައްލަމް ގެ ދާންމަތިކޮޅުގައި ޢަލީގެފާނު އަވަހާރަފުޅު ލައްޕަވައިގެން އޮންނެވުމަށް ހަމަޖެއްސެވުމެވެ. – އެއަށްފަހު އަބޫބަކްރުގެފާނުންގެ ގެކޮޅުން ނުކުމެ ވަޑައިގެން މައްކާގެ ދެކުނު ފަރާތަށް ދަތުރުފުޅު ފެށްޓެވުމެވެ. އެއީ ޔަމަނަށް ދަތުރު ކުރާ މިސްރާބެވެ. އެ ގޮތަށް ރޭއްވެވީ، މުޝްރިކުން އެކަލޭގެފާނު ހޯދުމަށް ނުކުންނާނެކަން އެނގިވަޑައިގަންނަވާތީއެވެ. ޤުރައިޝުން އެކަލޭގެފާނު ފެނޭތޯ މަސައްކަތް ފަށާނީ މައްކާގެ އުތުރު ފަރާތުން ކަމަށް ކަށަވަރުވެ ވަޑައިގަންނަވާތީއެވެ.